**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov

medzi zmluvnými stranami

* 1. **Objednávateľ**

Obchodné meno: **MFK Zemplín Michalovce a.s**

Sídlo: P. O. Hviezdoslava 5, Michalovce, 07101

Štatutárny orgán: Ing. Štefan Laurinčík, predseda predstavenstva

IČO: 36 59 81 60

DIČ: 2022062823

IČ DPH: SK 20 22 06 28 23

zdaniteľná osoba podľa § 7 a §7a) zákona č. 222/2004 Z. z. o dani z pridanej hodnoty v znení neskorších predpisov

IBAN: SK 52 1100 0000 0026 24747400

SWIFT: TATRSKBX

*Osoby oprávnené zastupovať objednávateľa vo vymedzenom rozsahu:*

* *pre veci zmluvné: Ing. Štefan Laurinčík, predseda predstavenstva*
* *pre veci technické a realizačné: Ing. Ján Sabol, člen predstavenstva*

*(ďalej len “Objednávateľ”)*

* 1. **Zhotoviteľ**

Obchodné meno:

Sídlo:

Štatutárny orgán:

IČO:

DIČ:

IČ DPH:

Zapísaný v Obchodnom registri pri Okresnom súde ..., oddiel: ..., vložka č. ... IBAN:

SWIFT:

*Osoby oprávnené zastupovať objednávateľa vo vymedzenom rozsahu:*

* *pre veci zmluvné:*
* *pre veci technické a realizačné:*

*(ďalej len “Zhotoviteľ”)*

**Článok I Úvodné ustanovenia**

1. Obchodné a zmluvné podmienky sa riadia slovenským právom a jednotlivé plnenia zákonom č. 513/1991 Zb. Obchodným zákonníkom v znení neskorších predpisov (ďalej len „Obchodný zákonník“) a súvisiacimi právnymi predpismi.
2. Pre účely tejto zmluvy o dielo sa zmluva o dielo označuje ako ,,zmluva“, objednávateľ a zhotoviteľ sa pre účely tejto zmluvy označujú ďalej spoločne aj ako „zmluvné strany“, jednotlivo „zmluvná strana“.
3. Táto zmluva upravuje vzájomné práva a povinnosti zmluvných strán pri realizácii stavby podľa článku II tejto zmluvy.

**Článok II Predmet plnenia**

1. Zhotoviteľ sa podpisom tejto Zmluvy zaväzuje, že za podmienok dohodnutých v tejto zmluve pre objednávateľa vykoná na vlastné náklady, na svoje nebezpečenstvo a do vlastníctva Objednávateľa riadne a včas dielo

– **Rekonštrukcia, modernizácia a výstavba futbalového štadióna – Stavba č.1 , v Michalovciach,** vrátane dodania technologických zariadení, ktoré sú súčasťou diela a sú nevyhnutné na splnenie predmetu plnenia podľa tejto zmluvy**.** Požiadavky na predmet plnenia sú uvedené v prílohe č. 1 – Projektová dokumentácia vypracovaná Ing. Peter Vasiľ Štefánikova 28, 07101 Michalovce, 03/2015 a Príloha č.2 – Rozpočet (výkaz výmer) , Predmetom plnenia je taktiež záväzok zhotoviteľa dodať objednávateľovi všetky s tým súvisiace doklady týkajúce sa najmä realizácie diela a jeho kvality, predovšetkým doklady potrebné k úspešnému priebehu kolaudačného konania stavby.

1. Objednávateľ sa zaväzuje, že riadne a včas dokončené dielo prevezme a zaplatí za jeho zhotovenie cenu dohodnutú v tejto zmluve.
2. Objednávateľ môže počas realizácie diela jednostranne znížiť rozsah diela alebo zmeniť riešenie oproti projektu v nadväznosti na svoje prevádzkové, ekonomické a finančné podmienky alebo prípadné výsledky stavebného konania, ak je potrebné.
3. Objednávateľ protokolárne odovzdá Zhotoviteľovi stavenisko.
4. Harmonogram postupu prác musí zhotoviteľ doložiť ku tejto zmluve ako prílohu č.3 ešte pred podpisom tejto zmluvy a odsúhlasiť ho z Objednávateľom tak aby bol v súlade s touto zmluvou. Základné termíny ako aj termíny označené v Termínovom hramonograme prác musia byť Zhotoviteľom presne dodržané tak, aby akýmkoľvek spôsobom neboli ovplyvnené, posunuté resp. oneskorené práce na zhotovovaní Diela. Pri jednotlivých stavebných objektoch sa za splnenie termínov prác bude považovať riadne, včasné a úplné skončenie akýchkoľvek prác, vrátane vykonania predpísaných skúšok, atestov a meraní, ako aj odstránenie prípadných vád a nedorobkov Diela. Za Odovzdanie celého diela sa považuje prevzatie Diela a potvrdenie jeho prevzatia Objednávateľom v Preberacom protokole a odovzdanie všetkých požadovaných dokumentov a odstránenie všetkých vád a nedorobkov.
5. Zhotoviteľ je oprávnený zrealizovať práce nad rámec rozsahu diela vymedzeného rozpočtom (č. 2 tejto zmluvy) len na základe predchádzajúceho písomného dodatku k tejto zmluve podpísaného obidvomi zmluvnými stranami, a ktorý je uzatvorený zmluvnými stranami v súlade s príslušnými ustanoveniami **zákona č. 343/2015 Z. z**. o verejnom obstarávaní a o zmene a doplnení niektorých zákonov. Dodatok bude zahŕňať cenu naviac prác a termín ich vykonania.
6. Nerealizovanie niektorých prác, resp. zmenu rozsahu prác ,dodávok a materiálov upravia zmluvné strany taktiež vo forme písomného dodatku k tejto zmluve. V takom prípade sa zníži zmluvná cena diela o cenu týchto prác a dodávok bližšie špecifikovanú v rozpočte - (výkaz výmer) (viď príloha č. 2 tejto zmluvy). V zmysle dohody zmluvných strán nevzniká zhotoviteľovi žiadny peňažný nárok z nerealizovaných prác a to ani titulom náhrady škody, ušlého zisku, úrokov z omeškania, či zmluvných pokút. Odborný technický dozor objednávateľa je oprávnený nariadiť zmeny materiálov a zníženie rozsahu prác v mene objednávateľa.

Uzatváranie dodatkov sa riadi príslušnými ustanoveniami ***zákona* č. 343/2015 Z. z**. o verejnom obstarávaní a o zmene a doplnení niektorých zákonov v znení neskorších predpisov. Cenu naviac prác, ktoré zhotoviteľ vykoná bez dodatku k tejto zmluve takto vopred podpísaného alebo odchylne od dohodnutého rozsahu diela, nie je objednávateľ povinný zhotoviteľovi zaplatiť. Tieto naviac práce je zhotoviteľ povinný odstrániť v dohodnutej, inak 3 dňovej lehote po tom ako ho objednávateľ o ich odstránenie požiada. Po márnom uplynutí tejto lehoty je objednávateľ oprávnený tieto naviac práce odstrániť sám alebo dať odstrániť sám a to na náklady zhotoviteľa. Ak takéto naviac práce objednávateľ dodatočne písomne uzná vo forme dodatku k tejto zmluve, vznikne zhotoviteľovi nárok na odplatu za ich vykonanie vo výške dohodnutej v dodatku k tejto zmluve, ktorý zmluvné strany na úrovni štatutárnych orgánov podpíšu. Zhotoviteľ sa zaväzuje pri oceňovaní naviac prác použiť rovnakú metodiku a jednotkové ceny tak, ako ich použil pri spracovaní svojej ponuky a rozpočtu, ktorý tvorí prílohu č. 2 tejto zmluvy. Ceny za práce naviac budú účtované nasledovne:

* 1. v prípade prác, ktorých položky sú uvedené v rozpočte, bude zhotoviteľ účtovať jednotkovú cenu, ktorá zodpovedá cene uvedenej v rozpočte;
	2. v prípade prác, ktoré nie sú uvedené v rozpočte, bude zhotoviteľ účtovať cenu podľa smerných cien, ktoré boli použité pri oceňovaní výkazu výmer, na základe ktorého bola predložená ponuka do verejného obstarávania.

Potrebu vykonať naviac práce a ich finančné ohodnotenie v zmysle tohto odseku článku zmluvy oznámi zhotoviteľ objednávateľovi písomným zápisom v stavebnom denníku. K ich realizácii zhotoviteľ pristúpi bezodkladne po podpísaní dodatku k tejto zmluve oboma zmluvnými stranami, ktorý bude v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

1. Zhotoviteľ sa zaväzuje dielo zrealizovať s odbornou starostlivosťou, na svoje nebezpečenstvo a v súlade so svojou predloženou ponukou, v zmysle súťažných podkladov na predmet zákazky „ **Rekonštrukcia, modernizácia a výstavba futbalového štadióna – Stavba č.1** “, podľa Opisu predmetu zákazky vrátane všetkých jeho príloh: Projektová dokumentácia (Príloha č. 1 ) a Výkaz výmer (Príloha č.2 ), podľa pokynov objednávateľa, podľa podmienok tejto zmluvy, v súlade s technologickými postupmi prác zhotoviteľa písomne odsúhlasenými objednávateľom, v súlade s kontrolným a skúšobným plánom zhotoviteľa odsúhlaseným objednávateľom, v súlade s požiadavkami vyplývajúcimi zo stavebných a iných povolení orgánov verejnej správy týkajúcich sa diela (najmä v súlade so stavebným povolením a ďalšími povoleniami a rozhodnutiami týkajúcimi sa predmetu zmluvy vydanými do dňa podpísania tejto zmluvy, ako aj vydanými po podpise tejto zmluvy, za účelom získania kolaudačného rozhodnutia pre túto stavbu v súlade s platnými technickými normami, platnými všeobecne záväznými právnymi predpismi, ako i s požiarnymi a bezpečnostnými predpismi. Zhotoviteľ zabezpečí revízne správy v tých prípadoch, kde to vyžaduje vyhláška Ministerstva práce, sociálnych vecí a rodiny **č. 508/2009 Z. z.** ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.
2. Zhotoviteľ potvrdzuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a všetky iné podmienky potrebné k riadnej realizácii diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela. Zhotoviteľ súčasne potvrdzuje, že pri podpise tejto zmluvy od objednávateľa prevzal
3. Zhotoviteľ zodpovedá objednávateľovi za realizáciu diela v celom rozsahu, bez ohľadu na osobu, ktorá dielo skutočne realizuje. Zhotoviteľ je povinný zabezpečiť potrebnú dielenskú a výrobnú dokumentáciu podľa požiadaviek uvedených v projektovej dokumentácii a po odsúhlasení projektantom zabezpečí jej kompletnú realizáciu.

**Článok III**

**Práva a povinnosti zmluvných strán**

1. Zhotoviteľ sa zaväzuje zhotoviť pre objednávateľa na svoje náklady a na svoje nebezpečenstvo, za podmienok dohodnutých v tejto zmluve dielo po stavebných objektoch a to v rozsahu podľa článku II tejto zmluvy.
2. Zhotoviteľ sa zaväzuje zabezpečiť vedenie stavebného denníka.
3. Zhotoviteľ je povinný na základe poskytnutých podkladov od objednávateľa na svoje vlastné náklady vytýčiť bez zbytočného odkladu po prevzatí staveniska všetky podzemné a nadzemné vedenia a inžinierske siete na stavenisku a stanoviť výškové body nevyhnutné pre vykonanie diela.
4. Zhotoviteľ sa zaväzuje zabezpečiť sám alebo prostredníctvom oprávnenej tretej osoby nakladanie s odpadmi, v súlade so zákonom č. 223/2001 Z. z. o odpadoch v znení neskorších predpisov, vzniknutými v súvislosti so zhotovovaním diela.
5. Zhotoviteľ sa zaväzuje zabezpečiť vykonanie všetkých skúšok na náklady zhotoviteľa a odovzdanie objednávateľovi, ako i doklady o kvalite materiálov, výrobkov a konštrukcií zabudovaných do diela a použitých v rámci zhotovovania diela ako jeho súčasť, v súlade so stavebným zákonom, zákonom o štátnom skúšobníctve, vyhláškou o certifikácii výrobkov, zákonom o stavebných výrobkoch, zákonom o technických požiadavkách na výrobky a posudzovaní zhody a inými súvisiacimi právnymi normami a predpismi, zabezpečiť vykonanie kvalitatívnych skúšok a potrebných meraní, predpísaných príslušnými právnymi normami a predpismi a STN, a zabezpečiť kontrolný a skúšobný plán v zmysle zákona č. 254/1998 Z. z. o verejných prácach v znení neskorších predpisov.
6. Zhotoviteľ je povinný pri odovzdaní diela odovzdať objednávateľovi dve vyhotovenia projektovej dokumentácie so zakreslením všetkých zmien podľa skutočného stavu, porealizačné geodetické zameranie objektov (geometrický plán) pre zápis do katastra nehnuteľností a porealizačné geodetické zameranie rozvodov inžinierskych sietí, zoznam zariadení (vybavenie) spolu s certifikátmi o kvalite platnými v SR a návodmi na použitie, doklady a atesty od zabudovaných materiálov a technologických zariadení, certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy, doklady o vykonaní predpísaných skúšok diela alebo jeho častí, revízne správy, prevádzkové predpisy na obsluhu diela, manuál užívania stavby alebo jeho častí a ďalšie doklady, ktoré sa vzťahujú na dielo alebo jeho časť podľa príslušných všeobecne záväzných právnych predpisov a technických noriem.
7. Zhotoviteľ sa zaväzuje zabezpečiť dodržiavanie príslušných ustanovení právnych noriem platných pre zhotovovanie diela minimálne v rozsahu:
	* zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov;
	* vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov;
	* zákona č. 51/1988 Zb. o banskej činnosti, výbušninách a štátnej banskej správe v znení neskorších predpisov;
	* zákona č. 513/2009 Z. z. o dráhach v znení neskorších predpisov,
	* zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, najmä jeho ustanovenie § 43i;
	* zákona č. 17/1992 Zb. o životnom prostredí v znení neskorších predpisov;
	* zákona č. 478/2002 Z. z. o ochrane ovzdušia a ktorým sa dopĺňa zákon č. 40/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov;
	* zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov;
	* zákona č. 656/2004 Z. z. o energetike a o zmene niektorých zákonov v znení neskorších predpisov;
	* zákona č. 351/2011 Z. z. o elektronických komunikáciách v znení neskorších predpisov;
	* zákona č. 314/2001 Z. z. o ochrane pred požiarmi v znení neskorších predpisov;
	* zákona č. 254/1998 Z. z. o verejných prácach v znení neskorších predpisov
	* ostatných súvisiacich právnych predpisov, všeobecne záväzných nariadení mesta a mestských častí, STN a iných technických predpisov súvisiacich so zhotovovaním diela
8. Zhotoviteľ sa zaväzuje zabezpečiť počas realizácie ochranu a označenie staveniska pred vstupom cudzích osôb, udržiavanie poriadku a čistoty na stavenisku a jeho okolí, ako aj na prístupových komunikáciách.
9. Zhotoviteľ prehlasuje, že projektovú dokumentáciu riadne skontroloval a posúdil a že je možné na základe tejto projektovej dokumentácie riadne a včas vykonať dielo a to za cenu dohodnutú v tejto zmluve. Zhotoviteľ je oprávnený zabezpečiť od tretích osôb dodávku tovarov, služieb a prác potrebných pre realizáciu diela podľa tejto zmluvy.
10. Zhotoviteľ nesmie dielo ako celok odovzdať na zhotovenie inému subjektu. Časť diela môže odovzdať na zhotovenie svojmu subdodávateľovi uvedenému v zozname subdodávateľov, ktorý predloží objednávateľovi pred podpisom tejto zmluvy. V prípade zmeny, resp. doplnenia subdodávateľa počas trvania zmluvy je zhotoviteľ oprávnený zmeniť subdodávateľa len s predchádzajúcim písomným súhlasom objednávateľa. Subdodávateľ, ktorého sa návrh na zmenu týka, musí spĺňať podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Súhlas objednávateľa nezbavuje zhotoviteľa povinnosti a zodpovednosti za všetky práce a činnosti subdodávateľa.
11. Ak počas plnenia tejto zmluvy dôjde k zmene subdodávateľa alebo rozšírenia počtu subdodávateľov je zhotoviteľ povinný predložiť objednávateľovi aktuálny zoznam subdodávateľov do piatich pracovných dní odo dňa uzatvorenia zmluvy so subdodávateľom. Aktuálny zoznam bude v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, podiel zákazky, ktorým sa subdodávateľ podieľa na predmete plnenia tejto zmluvy, predmet subdodávok. Zhotoviteľ spolu s týmto aktuálnym zoznamom predloží aj kópiu zmluvy so subdodávateľom, ktorý bol zmenený oproti predchádzajúcemu zoznamu, pričom začierni ustanovenia týkajúce sa zmluvnej ceny. Zároveň predloží čestné vyhlásenie, že subdodávateľ, ktorý bol zmenený oproti predchádzajúcemu zoznamu, spĺňa podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a príslušných právnych noriem.
12. Za účelom overenia skutočnosti uvedenej v predchádzajúcom ods. 11 tohto článku zmluvy si objednávateľ v zmysle **§ 152 ods. 3 zákona č. 343/2015 Z. z.** o verejnom obstarávaní a o zmene a doplnení niektorých zákonov v znení neskorších predpisov vyžiada od Úradu pre verejné obstarávanie (ďalej len „úrad“) údaje zapísané v zozname hospodárskych subjektov. V prípade potvrdenia úradu, že tieto údaje nie sú zapísané v zozname hospodárskych subjektov, objednávateľ si vyhradzuje právo písomne požiadať zhotoviteľa, aby mu predložil úradne overené kópie originálov dokladov uvedených v § 32 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov do 30 dní odo dňa doručenia písomnej požiadavky.
13. Objednávateľ má právo požiadať zhotoviteľa o zmenu subdodávateľa vybratého zhotoviteľom, ak má na to závažné dôvody. Zhotoviteľ je povinný žiadosti objednávateľa v zmysle predchádzajúcej vety bezodkladne vyhovieť a zmeniť subdodávateľa, pričom nový subdodávateľ musí spĺňať podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a musí byť objednávateľom odsúhlasený v súlade s ods. 11 tohto článku zmluvy.
14. V prípade, ak zhotoviteľ preukazoval splnenie podmienok účasti podľa §34 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov inou osobou, zhotoviteľ sa zaväzuje predmet zmluvy plniť prostredníctvom takejto osoby.
15. Zhotoviteľ sa zaväzuje strpieť výkon kontroly objednávateľa súvisiacej s dodávaným tovarom, prácami a službami kedykoľvek počas platnosti a účinnosti zmluvy, a to oprávnenými osobami objednávateľa a poskytnúť im všetku potrebnú súčinnosť.
16. Zhotoviteľ je povinný počas platnosti a účinnosti zmluvy pravidelne predkladať objednávateľovi správy o vykonaných aktivitách vo formáte určenom objednávateľom (stavebný denník). V prípade rozporu predkladanej správy so skutkovým stavom realizácie aktivít, alebo so zmluvou je zhotoviteľ povinný v lehote určenej objednávateľom uvedenej zápisom do stavebného denníka tento rozpor odôvodniť.
17. Zhotoviteľ sa zaväzuje, že písomne vyzve objednávateľa 3 pracovné dni vopred k obhliadke, kontrole a prevzatiu tých častí diela, ktoré objednávateľ počas realizácie diela určí, a to zápisom v stavebnom denníku. Zhotoviteľ je povinný vždy vyzvať objednávateľa aj prostredníctvom zápisu v stavebnom denníku na preverenie prác, ktoré budú ďalším postupom prác zykraté alebo sa stanú neprístupnými, a to aspoň 3 pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. Ak sa na preverenie prác objednávateľ nedostaví v lehote 3 pracovných dní, hoci bol na to riadne vyzvaný, je povinný uhradiť náklady dodatočného odkrytia, ak takéto odkrytie vyžaduje a nezistí vady na vykonaných prácach.
18. Zhotoviteľ je povinný bezodkladne písomne informovať objednávateľa o začatí a ukončení akéhokoľvek súdneho, exekučného, konkurzného alebo správneho konania voči zhotoviteľovi, o vstupe zhotoviteľa do likvidácie a jej ukončení, o vzniku a zániku okolností vylučujúcich zodpovednosť, o všetkých zisteniach oprávnených osôb, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na realizáciu aktivít zmluvy a/alebo na povahu a účel zmluvy.
19. Zhotoviteľ je zodpovedný za presnosť, správnosť, pravdivosť a úplnosť všetkých informácií poskytovaných objednávateľovi.
20. Zhotoviteľ je povinný predmet zmluvy zrealizovať a odovzdať v zmysle platných STN, v rozsahu a kvalite podľa spracovaného projektu pre stavebné povolenie.
21. Ak je potrebná výrobná alebo dielenská dokumentácia vybraných stavebných konštrukcií zabezpečí si ju zhotoviteľ na vlastné náklady a pred zhotovením ju dá odsúhlasiť objednávateľovi.
22. Zmluvné strany sa dohodli, že dielo sa bude odovzdávať v zmysle článku IX tejto zmluvy.
23. Predmet zmluvy je vymedzený odsúhlaseným projektom stavby na predmetnú akciu, vrátane oceneného výkazu výmer.
24. Východiskové podklady k predmetu zmluvy je:
25. projektová dokumentácia stavby vrátane výkazu výmer,
26. Zhotoviteľ zabezpečí pri plnení predmetu zmluvy odborné vedenie stavby podľa §45 písm. 1b a §46 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vlastný dozor nad bezpečnosťou práce v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť práce na stavenisku.
27. Zhotoviteľ po ukončení výstavby diela zabezpečí na vlastné náklady geodetické zameranie stavby, geometrický plán a vyjadrenie vlastníkov inžinierskych sietí, že nedošlo k ich porušeniu pri výstavbe. Tieto doklady a dokumenty je zhotoviteľ povinný pri odovzdaní diela odovzdať objednávateľovi.

**Článok IV**

**Termín plnenia a miesto plnenia**

1. Zhotoviteľ sa zaväzuje realizáciu prác na predmete diela začať a celé dielo riadne dokončiť a odovzdať objednávateľovi v týchto lehotách :

**Termín odovzdania staveniska** : Zhotoviteľ prevezme Stavenisko do 3 (troch) pracovných dní od obdržania písomnej výzvy Objednávateľa po nadobudnutí účinnosti tejto zmluvy ( výzva e-mailom alebo zápisom v stavebnom denníku ).

 **Termín začatia prác :** do 5 (piatich) pracovných dní od prevzatia staveniska.

**Termín dokončenia a odovzdania celého diela:** do 60 kalendárnych dní od prevzatia staveniska

1. Zhotoviteľ sa zaväzuje pri vykonaní predmetného diela postupovať podľa harmonogramu postupu stavebných prác tvoriacom prílohu č. 3 k tejto zmluve, ktorý spracoval zhotoviteľ.
2. Zhotoviteľ je povinný realizovať dielo v súlade z harmonogramomo ktorý je prílohou tejto zmluvy o dielo.
3. Po dokončení prác zhotoviteľ odovzdá stavenisko (alebo jeho časť) vypratané a upravené do pôvodného stavu alebo podľa dohody strán do 3 dní po ukončení prác na zodpovedajúcej časti diela resp. po odovzdaní diela ako celku ak objednávateľ neurčí inak.
4. Zmluvné strany sa dohodli, že meniť a spresňovať termíny a organizáciu prác podľa schváleného Harmonogramu postupu prác, možno len po ich vzájomnej dohode formou zápisu do stavebného denníka a po schválení nového Harmonogramu prác.
5. Miestom plnenia a odovzdania diela je Futbalový štadión nachádzajúci sa v meste Michalovce na parcele registra C, číslo **parc.č. 1242, 1243, 1245/1,2,3**  katastrálne územie: Michalovce

**Článok V Cena za dielo**

1. Cena je stanovená dohodou na základe vzájomne odsúhlaseného rozpočtu vyjadreného v ocenenom výkaze výmer stavby (príloha č. 2 zmluvy) vypracovaného po položkách pre jednotlivé činnosti tvoriace predmet zmluvy (ďalej len „rozpočet diela“) vo výške:

**Cena bez DPH ... € (slovom: ...)**

pričom do ceny diela sú premietnuté ekonomicky oprávnené náklady podľa § 2 ods. 3 zákona č. 18/1996 Z. z. o cenách v znení neskorších predpisov a môže byť upravená za podmienok uvedených v odseku 3 tohto článku zmluvy.

1. K cene diela bude pripočítaná DPH podľa platných predpisov. Rozpočet diela vyjadrený v ocenenom výkaze výmer tvorí prílohu č. 2 zmluvy.
2. K zmene ceny diela môže dôjsť za podmienok stanovených v článku II tejto zmluvy, t.j.:
	1. v prípade rozšírenia alebo zúženia predmetu zmluvy zo strany objednávateľa;
	2. pri zmene technického riešenia požadovaného objednávateľom;
	3. v prípade zmeny záväzných právnych predpisov zákonnej sadzby DPH.
3. Ku každému návrhu dodatku k zmluve, ktorým sa má meniť rozsah plnenia a cena diela, musí byť priložený:
4. písomný súhlas objednávateľa so zmenou rozsahu plnenia zhotoviteľa alebo so zmenou technického riešenia časti diela,
5. po položkách ocenený výkaz výmer prác naviac alebo nevykonaných prác písomne odsúhlasený objednávateľom.
6. Cena za dielo pokrýva všetky zmluvné záväzky. Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí. V cene podľa ods. 1 tohto článku zmluvy sú zahrnuté aj náklady na vybudovanie, prevádzku, údržbu a vypratanie zariadenia staveniska zhotoviteľa, ďalej všetky správy, skúšky, atesty, certifikáty, odvoz a uloženie odpadu na skládku ako aj ďalšie náklady potrebné na riadne zhotovenie diela.
7. Pre vylúčenie pochybností však platí, že Objednávateľ zaplatí Zhotoviteľovi celú dohodnutú Cenu diela výlučne za predpokladu riadneho a včasného zhotovenia celého Diela v rozsahu uvedenom v čl. II. tejto Zmluvy.

**Článok VI Platobné podmienky**

1. Cena diela bude Objednávateľom zaplatená Zhotoviteľovi na základe faktúr (daňových dokladov) vystavených Zhotoviteľom na mesačnej báze vždy spätne za príslušný kalendárny mesiac zhotovovania Diela, ktoré budú spĺňať všetky náležitosti daňového dokladu podľa zákona č. 222/2004 Z.z. o dani z priadnej hodnoty.

1. Prílohu faktúry tvorí objednávateľom potvrdený súpis vykonaných prác a dodávok vykonaných zhotoviteľom za príslušnú časť diela v príslušnom kalendárnom mesiaci. Súpis skutočne vykonaných prác a dodávok bude obsahovať množstvo merných jednotiek a ich ocenenie. Súpis prác predloží Zhotoviteľ Objednávateľovi na schválenie vždy najneskôr v posledný deň príslušného kalendárneho mesiaca a objednávateľ tento odsúhlasí alebo k nemu uvedie svoje výhrady najneskoršie do 3 pracovných dní od predloženia tohto súpisu. Po odsúhlasení Súpisu prác Objednávateľom vystaví Zhotoviteľ faktúru najneskôr do 15. dňa mesiaca nasledujúceho po termíne zdaniteľného plnenia fakturovaných prác. Súpis skutočne vykonaných prác podpisuje za objednávateľa stavebný dozor. Bez splnenia týchto podmienok nebude cena diela splatná..
2. Zmluvné strany sa dohodli na splatnosti faktúry 30 dní odo dňa jej doručenia Objednávateľovi na adresu uvedenú v záhlaví tejto zmluvy. Faktúry bude zhotoviteľ predkladať objednávateľovi v dvoch vyhotoveniach.
3. Zhotoviteľ poskytne objednávateľovi ku dňu podpísania tejto zmluvy realizačnú zábezpeku vo výške 10 % z ceny diela na zabezpečenie splnenia všetkých peňažných záväzkov zhotoviteľa, ktoré mu voči objednávateľovi vzniknú v zmysle tejto zmluvy. Realizačná zábezpeka môže byť splnená prostredníctvom neodvolatelnej bankovej záruky alebo peňažným vkladom na účet Objednávateľa.

Zhotoviteľ sa zaväzuje dodržať tieto podmienky:

* 1. Realizačná zábezpeka slúži na zabezpečenie akéhokoľvek peňažného záväzku zhotoviteľa, ktorý mu vznikne voči objednávateľovi na základe zákona alebo tejto zmluvy v súvislosti s realizáciou diela uvedeného v tejto zmluve,
	2. V prípade zloženia realizačnej zábezpeky formou bankovej záruky je záruka neodvolateľná a banka z nej poskytne plnenie na prvú výzvu objednávateľa,
	3. V prípade zloženia realizačnej zábezpeky formou bankovej záruky banka poskytne objednávateľovi plnenie z bankovej záruky po tom, ako jej predloží výzvu objednávateľa adresovanú banke na plnenie z bankovej záruky a list objednávateľa adresovaný zhotoviteľovi, v ktorom objednávateľ upozorňuje zhotoviteľa na nesplnenie alebo neplnenie povinnosti zhotoviteľa splniť peňažný záväzok voči objednávateľovi, ktorý mu vznikol podľa zákona alebo tejto zmluvy, a zhotoviteľ preukázateľne neodstráni neplnenie povinností, alebo svoje nedostatky pri plnení.
	4. Objednávateľ vráti realizačnú zábezpeku do 30 pracovných dní po protokolárnom odovzdaní diela a odstránení všetkých jeho vád a nedorobkov.
1. Objednávateľ zadrží zhotoviteľovi 5% z ceny diela na zabezpečenie záručnej doby ako garančnú zábezpeku. Faktúry vystavené zhotoviteľom budú uhradené do výšky 95% z ceny diela. Zhotoviteľ má právo poskytnúť Objednávateľovi bankovú záruku na dobu 12 mesiacov od protokolárneho prevzatia diela Objednávateľom. V takom prípade objednávateľ uhradí zostávajucich 5% z ceny diela do 30 pracovných dní od vystavenia bankovej záruky.

 Zhotoviteľ sa zaväzuje dodržať tieto podmienky:

1. Garančná zábezpeka slúži na zabezpečenie záväzku zhotoviteľa odstrániť vady zistené v záručnej dobe za ktore zopovedá zhotoviteľ.
2. V prípade zloženia garančnej zábezpeky formou bankovej záruky je garančná záruka neodvolateľná a banka z nej poskytne plnenie na prvú výzvu objednávateľa,
3. Banka poskytne objednávateľovi plnenie z bankovej záruky po tom, ako jej predloží výzvu objednávateľa adresovanú banke na plnenie z bankovej záruky a list objednávateľa adresovaný zhotoviteľovi, v ktorom objednávateľ upozorňuje zhotoviteľa na nesplnenie alebo neplnenie povinnosti zhotoviteľa splniť peňažný záväzok voči objednávateľovi, ktorý mu vznikol podľa zákona alebo tejto zmluvy, a zhotoviteľ preukázateľne neodstráni neplnenie povinností, alebo svoje nedostatky pri plnení.
4. V prípade ak sa Zhotoviteľ rozhodne neposkytnuť Objednávateľovi garančnú zábezpeku prostrednictvom bankovej záruky, zostávajucich 5 % z ceny diela bude zhotoviteľovi uhradených až po uplynutí 12 mesiacov od protokolárneho odovzdania diela.
5. Pokiaľ zhotoviteľ neodstráni objednávateľom uplatnené vady a nedorobky v dohodnutej

lehote, je objednávateľ oprávnený po písomnom upozornení a márnom uplynutí lehoty

 k náprave zaistiť odstránenie vád a nedorobkov treťou osobou, a to na náklady zhotoviteľa, pričom je oprávnený k úhrade nákladov s tým spojených použiť zhotoviteľom poskytnutú garančnú finačnú zábezpeku

1. Faktúry musia obsahovať náležitosti v zmysle **zákona č. 222/2004 Z. z.** o dani z pridanej hodnoty v znení neskorších predpisov. Objednávateľ je oprávnený vrátiť zhotoviteľovi na prepracovanie faktúru, ak nebude obsahovať príslušné náležitosti a prílohy s obsahom uvedeným v bode 3 tohto článku zmluvy uvedené v zmluve alebo stanovené zákonnými normami.
2. Ak faktúra nebude spĺňať náležitosti podľa tejto zmluvy, je objednávateľ oprávnený faktúru vrátiť zhotoviteľovi k oprave. Od doručenia opravenej faktúry začína plynúť nová lehota splatnosti, pričom v tomto prípade objednávateľ nie je v omeškaní s platbou faktúry.
3. Faktúra sa považuje za zaplatenú dňom odpísania fakturovanej sumy z účtu objednávateľa. Platené bude na účet uvedený na faktúre, pod VS a KS uvedenými na faktúre.
4. Ak deň splatnosti faktúry pripadne na sobotu, nedeľu alebo sviatok, splatnosť sa posúva na najbližší nasledujúci pracovný deň.
5. Zhotoviteľ je oprávnený postúpiť pohľadávky a iné práva vyplývajúce z tejto zmluvy voči objednávateľovi len po predchádzajúcom písomnom súhlase objednávateľa. Objednávateľ má právo postúpiť práva a povinnosti z tejto zmluvy aj bez súhlasu zhotoviteľa výlučne len na svoju 100 % organizáciu, a to kedykoľvek po nadobudnutí účinnosti tejto zmluvy, pričom zhotoviteľ súhlasí s týmto postúpením práv a povinností objednávateľa z tejto zmluvy. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto zmluvy zhotoviteľovi voči objednávateľovi. Zápočet pohľadávok môže objednávateľ uplatniť aj pri úhrade faktúry zhotoviteľa.
6. Ak bude zhotoviteľ platiteľom v tuzemsku a bude zverejnený v Zozname platiteľov DPH, u ktorých nastali dôvody na zrušenie registrácie v zmysle **zákona č. 222/2004 Z. z**. o dani z pridanej hodnoty v znení neskorších predpisov, objednávateľ neuhradí zmluvnej strane sumu DPH uvedenú na faktúre. Sumu DPH uhradí objednávateľ druhej zmluvnej strane na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.

**Článok VII Podmienky zhotovenia diela**

Zhotoviteľ musí pri zhotovovaní diela plniť tieto podmienky:

1. Dodržiavať pri príprave a realizácii diela všetky technické normy platné pre túto činnosť na území Slovenskej republiky.
2. Dodržiavať pri plnení predmetu zmluvy ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov.
3. Poveriť svojho zástupcu pre koordináciu bezpečnosti pri uskutočňovaní stavby v zmysle **nariadenia vlády SR č. 396/2006 Z. z.** o minimálnych bezpečnostných a zdravotných požiadavkách na stavenisko v znení neskorších predpisov.
4. Priebežne informovať objednávateľa o stave zhotovovaného diela na kontrolných poradách a na operatívnych poradách vedenia stavby.
5. Zabezpečiť počas uskutočňovania stavebných prác prítomnosť svojho zodpovedného zástupcu (stavby vedúceho) na stavbe, ktorý bude mať splnomocnenie riešiť problémy počas uskutočňovania diela.
6. Prevziať zodpovednosť za čistotu komunikácií v súvislosti s vykonávaným dielom.
7. Prevziať zodpovednosť za to, že pracovníci zhotovujúci dielo budú mať doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti, lekárske potvrdenia o vyhovujúcom zdravotnom stave pre vykonávané činnosti a preukazy spôsobilosti na výkon vybraných činností. Zhotoviteľ je povinný na výzvu objednávateľa predložiť kópie týchto dokladov.
8. Riadiť vykonávanie prác tak, aby nedošlo k poškodeniu zdravia vlastných pracovníkov ani tretích osôb a poškodeniu majetku. Zhotoviteľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich na stavenisku a dodržiavanie predpisov požiarnej ochrany.
9. Zabezpečiť jednotlivé pracoviská staveniska proti možnosti vzniku úrazu alebo škody počas vykonávania prác, ako aj po ukončení každej pracovnej zmeny.
10. Zhotoviteľ sa zaväzuje vyzvať Objednávateľa na kontrolu všetkých prác, ktoré majú byť zakryté alebo sa stanú neprístupnými minimálne 3 pracovné dni vopred písomnou formou zápisom v stavebnom denníku alebo telefonicky. Ak sa objednávateľ v lehote nedostaví a nevykoná kontrolu týchto prác, zhotoviteľ bude pokračovať v týchto prácach.

**Článok VIII Spolupôsobenie objednávateľa**

1. Počas zhotovovania diela poskytne objednávateľ zhotoviteľovi spolupôsobenie v tomto rozsahu: - bližšie špecifikované v zmysle zápisu z odovzdania staveniska.
2. Pred termínom začatia zhotovovania diela, odovzdá objednávateľ zhotoviteľovi tieto podklady: Písomné oznámenie, v ktorom uvedie presný dátum a hodinu uskutočnenia odovzdania a prevzatia staveniska.
3. Zhotoviteľ je povinný umožniť objednávateľovi na stavbe zabezpečovať najmä tieto činnosti

- vykonávať dozor počas celej doby zhotovovania diela;

-vykonávať kontrolu doplňovania a zakresľovania zmien do projektovej dokumentácie; kontrolu vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmluvy; kontrolu tých častí diela, ktoré budú v ďalšom postupe zakryté alebo sa stanú neprístupnými; kontrolu odstraňovania vád a nedorobkov; kontrolu nakladania s odpadmi;

-zastupovaním objednávateľa počas zhotovovania diela je poverený: *..., telefón: ..., e-mail: ...,* ako technický dozor, ktorý je oprávnený zastupovať objednávateľa na kontrolných dňoch, pri kontrole vykonaných prác a preberaní ukončeného diela

-kontrolovať vecný a časový postup zhotovovania diela podľa časového harmonogramu a jeho súlad s projektom stavby;

-sledovať denné zápisy zhotoviteľa v stavebnom denníku a pripájať k nim svoje upozornenia na nedostatky zhotoviteľa, zistené pri zhotovovaní diela, ako aj vznášať na zhotoviteľa pokyny, súvisiace s postupom, kvalitou a rozsahom zhotovovaného diela.

**Článok IX**

**Odovzdanie a prevzatie dokončeného diela**

1. Odovzdanie a prevzatie diela sa uskutoční po jeho riadnom zhotovení v termíne podľa článku IV tejto zmluvy do troch pracovných dní, na základe písomnej výzvy zhotoviteľa.
2. Pri odovzdaní a prevzatí diela zhotoviteľ objednávateľovi predloží okrem dokladov uvedených v článku III, ods. 6 a 22 tejto zmluvy aj kópiu stavebného denníka. Nepredloženie týchto dokladov môže byť dôvodom na neprevzatie časti diela.
3. Podpísaním zápisu o odovzdaní a prevzatí diela zodpovednými zástupcami zmluvných strán je preberacie konanie Diela ukončené.
4. Po ukončení preberacieho konania celého diela, odstránení vád a nedorobkov zistených v preberacom konaní, po likvidácii zariadenia staveniska a jeho uvoľnení, a po predložení vyššie uvedených dokladov, spíšu zmluvné strany zápisnicu o ukončení diela ako celku, ktorej podpísanie zodpovednými zástupcami zmluvných strán oprávňuje zhotoviteľa predložiť objednávateľovi konečnú faktúru.
5. Zhotoviteľ je povinný odstrániť bez zbytočného odkladu prípadné chyby na zhotovovanom diele, ktoré vyplynú napr. z kolaudačného konania a ktoré objednávateľ nezistil na preberacom konaní, aj po termíne splnenia všetkých záväzkov.

 6. K preberaciemu konaniu pripraví zhotoviteľ a odovzdá objednávateľovi nasledovné doklady :

 – doklady o vykonaných skúškach a revíziách

* stavebné denníky
* projektovú dokumentáciu skutočného vyhotovenia stavby
* zoznam všetkych záručných podmienok od jednotlivých dodávok diela

**Článok X**

 **Záručná doba**

1. Záručná doba zhotoveného diela je 60 mesiacov, s výnimkou výrobkov, zariadení, u ktorých je iná záručná doba daná ich výrobcami.
2. Záručná doba začne plynúť po odovzdaní a prevzatí diela t.j. nasledujúcim dňom po podpísaní zápisnice o odovzdaní a prevzati diela ako celku v zmysle článku IX, ods. 4 tejto zmluvy.
3. Zhotoviteľ ručí za to, že zhotovené dielo bude mať počas celej záručnej doby vlastnosti dohodnuté podľa tejto zmluvy, zodpovedajúce právnym a technickým normám a predpisom, že zhotovené dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom, a že počas záručnej doby bude dielo spôsobilé k užívaniu na účel, na ktorý bolo vykonané a zachová si vlastnosti a kvalitu dohodnuté v tejto zmluve a stanovené platnými všeobecne záväznými právnymi predpismi a platnými technickými normami.
4. Na základe písomnej reklamácie objednávateľa je zhotoviteľ povinný na svoje náklady a bez zbytočného odkladu odstrániť počas záručnej doby reklamované vady diela a to aj v prípade, ak sa domnieva, že za reklamované vady nezodpovedá. V takomto prípade, ak sa zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád zhotoviteľ. Pokiaľ zhotoviteľ zverí vykonanie čo i len časti diela tretej osobe, zodpovedá ako keby celé dielo zhotovil sám.
5. V prípade, že sa preukáže zodpovednosť zhotoviteľa za skryté vady počas záručnej doby, je zhotoviteľ povinný v súlade s **ust. § 373** a nasl. Obchodného zákonníka nahradiť objednávateľovi aj prípadnú, z takéhoto titulu vzniknutú škodu.
6. Zhotoviteľ nezodpovedá za chyby spôsobené dodržaním nevhodných pokynov zo strany objednávateľa, ak na nevhodnosť týchto pokynov zhotoviteľ objednávateľa písomne upozornil a objednávateľ na ich dodržaní aj napriek tomu trval.
7. Objednávateľ bez zbytočného odkladu písomne oznámi zhotoviteľovi vady diela, ktoré sa vyskytli v rámci záručnej doby. V oznámení musí objednávateľ chyby popísať a uviesť ako sa prejavujú. K oznámeniu prípadne doloží dôkazné prostriedky, ktoré umožnia overiť oprávnenosť objednávateľovho nároku. zhotoviteľ začne s odstraňovaním chýb v lehote 5 dní od doručenia písomného oznámenia. Lehotu na odstránenie vád určí objednávateľ písomne.
8. Zhotoviteľ predloží Objednávateľovi pri odovzdaní a prevzatí Diela manuál údržby trávnika hracej plochy a doklad o zaškolní poverených zamestnancov objednávateľa
9. Pokiaľ zhotoviteľ nesplní svoju povinnosť odstrániť vady v lehote stanovenej v ods. 7 tohto článku, je objednávateľ oprávnený tieto vady sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád. Takýmto postupom objednávateľa alebo inej oprávnenej osoby nie je dotknutá záruka za akosť poskytnutá zhotoviteľom.

**Článok XI**

**Prechod vlastníckeho práva a nebezpečenstvo škody**

1. Vlastníkom zhotovovaného diela je od začatia realizácie objednávateľ.
2. Nebezpečenstvo škody na diele znáša zhotoviteľ až do konečného odovzdania diela objednávateľovi, t.j. do dňa podpísania zápisnice o ukončení diela ako celku v zmysle článku IX, ods. 4 tejto zmluvy.
3. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy a všeobecne záväzných právnych predpisov.
4. Zhotoviteľ sa zaväzuje, že uhradí objednávateľovi v plnej výške škodu, ktorá vznikne objednávateľovi v dôsledku prípadného omeškania dokončenia diela v zmysle článku II. ods. 4. tejto zmluvy nedodržaním termínu 60 dní od prevzatia staveniska s výnimkou omeškania vplyvom živelnej udalosti. Za škodu spôsobenú objednávateľovi sa považuje aj akákoľvek sankcia alebo krátenie výšky nenávratného finančného príspevku zo strany poskytovateľa nenávratného finančného príspevku, vzniknutá a uložená objednávateľovi v dôsledku nedodržania harmonogramu ukončenia stavebných prác.

**Článok XII Sankcie**

1. Ak bude zhotoviteľ v omeškaní s termínom ukončenia a odovzdania celého diela alebo jeho častí v zmysle harmonogramu prác , objednávateľ je oprávnený uplatniť si voči Zhotoviteľovi zmluvnú pokutu vo výške 0,025 % z ceny Diela za každý deň omeškania. Celková výška všetkých zmluvných pokút uložených zhotoviteľovi za porušenie zmluvy nepresiahne 10 % z ceny diela bez DPH
2. V prípade neodstránenia vád vyplývajúcich z prílohy k zápisu z preberacieho konania v termíne, ktorý bude dohodnutý a zapísaný v protokole o odovzdaní a prevzatí diela, zaplatí zhotoviteľ zmluvnú pokutu vo výške 150,- Eur za každý deň omeškania a za každú takúto vadu, až do dňa úplného odstránenia týchto vád a nedorobkov.
3. Zmluvná pokuta za neodstránenie vád reklamovaných obstarávateľom počas záručných lehôt v dohodnutých lehotách ich odstránenia, je 150,- Eur za každý deň omeškania a za každú takúto vadu, až do dňa úplného odstránenia týchto vád a nedorobkov.
4. Zmluvná pokuta za nedodržanie termínu vypratania staveniska činí 250,- Eur za každý deň omeškania až do termínu vypratania.
5. Zaplatením zmluvnej pokuty sa zhotoviteľ nezbavuje povinnosti splnenia diela zabezpečeného zmluvnou pokutou.
6. V prípade omeškania Objednávateľa s úhradou faktúry je Zhotoviteľ oprávnený uplatniť si voči Objednávateľovi zmluvnú pokutu vo výške 0,025 % z nezaplatenej fakturovanej sumy za každý deň omeškania.
7. Ak zhotoviteľ nevykoná dielo v dohodnutom termíne a riadne objednávateľ ma právo uplatniť si náhradu aj nepriamych škôd (škoda z nemožnosti prevádzkovať štadión, náklady na prenájom cudzej hracej plochy a pod.)
8. V prípade uplatnenia zmluvnej pokuty, ma objednávateľ nárok na náhrdu škody vo výške presahujúcej sumy všetkých zmluvných pokút zhotoviteľom. Celková výška náhrady škody za porušenie povinnosti zhotoviteľa nepresiahne cenu diela bez DPH
9. Objednávateľ ma právo uplatniť vyššie uvedené sankcie z realizačnej zábezpeky v plnej výške ak sa zmluvné strany nedohodnú inak.

**Článok XIII
Trvanie a zánik zmluvy**

1. Záväzky zo zmluvy o dielo, zanikajú riadnym splnením, dohodou strán alebo odstúpením od zmluvy.
2. Zmluvné strany sa dohodli, že odstúpiť od zmluvy môžu pri podstatnom porušení ich zmluvnej povinnosti a v ostatných prípadoch uvedených v tejto zmluve alebo v prípadoch uvedených v zákone.

*2.1* Za podstatné porušenie zmluvy objednávateľ považuje tieto prípady:

* 1. ak zhotoviteľ neplní časový harmonogram výstavby dohodnutý v tejto zmluve alebo jeho postupy a metódy sú v zjavnom rozpore s podkladmi projektom stavby a ak nezjedná nápravu ani po výzve objednávateľa, v ktorej zhotoviteľovi poskytne dodatočnú primeranú lehotu k náprave a/alebo určené opatrenia k náprave organizačnej povahy smerujúce k plneniu časového harmonogramu;
	2. ak zhotoviteľ pri vykonávaní predmetu zmluvy nepostupuje s odbornou starostlivosťou;
	3. ak zhotoviteľ neodstráni včas vady zistené objednávateľom počas výstavby;
	4. ak je zhotoviteľ v omeškaní s realizáciou diela v dôsledku ním zanedbaných povinností, napr. pri prerušení realizácie diela na základe rozhodnutia štátneho orgánu pre nedodržanie bezpečnostných predpisov, na ktoré bol zhotoviteľ povinný a pod.;
	5. ak hrubým spôsobom poruší predpisy a technické normy v oblasti bezpečnosti práce, ochrany životného prostredia a požiarnej ochrany;

*2.2* Za podstatné porušenie zmluvy zhotoviteľ považuje tieto prípad:

* 1. ak je objednávateľ v omeškaní s úhradou faktúr o viac ako 30 dní po splatnosti a nezjedná nápravu ani po výzve zhotoviteľa, v ktorej bude objednávateľovi poskytnutá dodatočná primeraná lehota k náprave.
1. V prípade ak zhotoviteľ odstúpi od zmluvy bez relevantého právneho dôvodu, realizačná zábezpeka prepadne v prospech objednávateľa v plnom rozsahu ako zmluvná pokuta za nesplnenie diela v dohodnutom rozsahu.
2. Výzvy uvedené v tomto článku musia byť písomné a doručené a adresy pre doručovanie písomností sú uvedené v záhlaví tejto zmluvy.
3. Odstúpenie od zmluvy nadobudne účinnosť dňom doručenia písomného oznámenia zmluvnej strany o odstúpení od zmluvy druhej zmluvnej strane s uvedeným dôvodom odstúpenia.
4. Zmluvné strany sa dohodli, že táto zmluva zaniká aj na základe písomnej dohody oboch zmluvných strán.
5. Objednávateľ má právo odstúpiť od zmluvy aj v prípade zverejnenia zhotoviteľa v Zozname platiteľov DPH, u ktorých nastali dôvody na zrušenie registrácie v zmysle **zákona č. 222/2004 Z. z.** o daní z pridanej hodnoty v znení neskorších predpisov.

**Článok XIV**

**Záverečné stanovenia**

1. Zhotoviteľ predloží objednávateľovi pri podpise tejto zmluvy zmluvu o poistení zodpovednosti za škodu spolu s certifikátom k zmluve o poistení, minimálne však vo výške ceny diela bez DPH v zmysle tejto zmluvy a to za účelom krytia prípadných škôd spôsobených pri realizácii diela. Zhotoviteľ je povinný udržiavať poistenie v platnosti po celý čas realizácie diela.
2. Obsah zmluvy je možné zmeniť len na základe písomných dodatkov, prijatých v celom rozsahu oboma zmluvnými stranami, a v to v súlade s príslušnými ustanovenia **zákona č. 343/2015** **Z.z. o verejnom obstarávaní** a o zmene a doplnení niektorých zákonov v znení neskorších predpisov.
3. Práva a povinnosti zmluvných strán neupravené v zmluve sa budú riadiť príslušnými ustanoveniami Obchodného zákonníka a ostatnými príslušnými právnymi predpismi slovenského právneho poriadku.
4. Spory zmluvnej povahy budú zmluvné strany riešiť zmierovacími konaniami. V prípade neúspešnosti takéhoto zmierovacieho konania môžu zmluvné strany uplatniť svoje nároky na príslušnom slovenskom súde.
5. Zmluva nadobúda platnosť a účinnosť dňom jej podpisu obidvoma zmluvnými stranami.
6. Zmluvné strany sa zaväzujú, že si budú vzájomne poskytovať nevyhnutné spolupôsobenie a vzájomne sa informovať o ďalších skutočnos­tiach potreb­ných pre plnenie ich záväzkov vyplývajúcich z tejto zmluvy, oznamovať si včas dôleži­té okolnosti a ich zmeny, ktoré môžu mať vplyv na ich spoluprácu podľa tejto zmluvy.
7. Táto zmluva je vyhotovená v piatich rovnopisoch, z ktorých obdrží tri (3) vyhotovenia objednávateľ a dve (2) vyhotovenia zhotoviteľ.
8. Prevodu práv a povinností vyplývajúcich z tejto zmluvy na tretiu osobu musí predchádzať písomná dohoda zmluvných strán.
9. Zhotoviteľ je povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu môžu vykonať kontrolu/audit kedykoľvek od podpisu tejto zmluvy .
10. Oprávnení zástupcovia zmluvných strán po prečítaní zmluvy prehlasujú, že jej textu rozumejú a na dôkaz ich súhlasu s jej obsahom a znením pripájajú svoje podpisy.

Neoddeliteľnou súčasťou zmluvy sú tieto prílohy:

Príloha č. 1 – Projektová dokumentácia (Opis predmetu zákazky)

Príloha č. 2 – Rozpočet (výkaz výmer) stavby

Príloha č. 3 – Harmonogram prác

Príloha č. 4 – Zoznam subdodávateľov

V Michalovciach, dňa ........................ V .............., dňa ......................

*Za objednávateľa: Za zhotoviteľa:*

............................................... ............................................

 Ing. Štefan Laurinčík,

predseda predstavenstva

.........................................

 Ing. Ján Sabol,

člen predstavenstva

**Príloha č. 1 – Projektová dokumentácia (Opis predmetu zákazky)**

**Príloha č. 2 - Rozpočet (výkaz výmer) stavby**

**Príloha č. 3 – Harmonogram postupu prác**

**Príloha č. 4 – Zoznam subdodávateľov**